# Limós

Limós (Limoux en francés) es una comuna lengadociana, situada dins lo departament d'Aude e la region d'Occitània, ancianament de Lengadòc-Rosselhon. Es la capitala del ròdol de Rasés.

## Geografia

La comuna, situada a vint quilomètres al sud de la vila de Carcassona, a la dintrada de la nauta val en plen còr de Rasés, es traversada per Aude.

### Perimètre del territòri

Comunas confrontantas de Limós :
| Gajan e Viladieus | Sant Martin de Vilareglan | Piussa |
| Malràs, Ladinha d'Aval | | Vilar de Monsenh Ancel, Sant Policarpi |
| Magria | Cornanèl | Verasan, Alet |

## Toponimia

Las fòrmas ancianas son : Villa quae dicitur Limosus en 844, Vicus Limosus en 980, Villa de Limous en 1157, limosium en 1229, Limos en 1318, Ville de Lymoux en 1594, Limoux en 1781. Aude separa la vila en doás partidas : la Ville (en francés) ambe la glèisa principala dedicada a Sant Martin [riba esquèrra d'Aude] e la Petite-Ville [riba dreita], en occitan l'Aragou (l'Aragon); Les habitants de la Grande Ville, avec ceux de la Petite, en 1293-1639, Le Bourg Neuf en 1390 [sembla designar l'Aragon]. Sant Martin de Limós es la glèisa parroquiala, un archipreirat, un ancian priorat, longtemps en litigi entre l'abadiá de Sant Ilari e la de Prolha, puèi acordat definitivament a la darrèra en 1224.
Limós es lo resultat del latin limosus « fangós ». Es un etime diferent del celtic lemauson, de lemo, limo « olm » e tanben diferent del celtic *lem-, vengut de *leim-, *lim- « fanga, lòsa, lima », a l'origina del nom de la Limanha (meteissa origina indoeuropèa dins lo darrèr cas).

### Marcèlha (nom supausat)

Es una anciana villa e vilatge. Las fòrmas ancianas son : Marcelanum en 1240-1246, Marcilia..., Marcella en 1290, Terminium Beatae Mariae de Marcelano en 1290, Rector de Marcelhano, sine cura en 1351, Massilia en 1521, Marcelhan en 1639.
Coma Massilhan, Marcèlha ven del nom latin d'òme Marcellius (o Marcilius ?), ambe'l sufixe -anum. Lo nom a conegut un reculament d'accent. Nòstra Dòna (o Dama) de Marcèlha es una capèla rurala votiva, un priorat unit primièr al collègi de Narbona, a París, puèi al collègi dels Doctrinaris de Limós d'aquí a la revolucion. Las fòrmas ancianas son : Sancta Maria,... in Flacano en 1101, Beata Maria de Marcelano en 1214, Beata Maria de Marcelhano en 1298, Decimarium Beate Marie de Marcilia en 1290, Notre Dame de Marceille en 1756, etc.

### Vendémias

Véser a l'article.

### Flaçan

Flaçan correspond probablament al lòc de Flassian, situat sus la mapa IGN al nòrd de la vila, entre le camin grand de Carcassona, Aude e le camin de fèrre. Flaçan es un ancian priorat, del vocable de Sant Pèire, unit a l'abadiá d'Alet. Las fòrmas ancianas son : Villa Flaccianum en 881, Villa Flactianum en 922, Villa Flacanum en 1101, Flacianum en 1119, Villa Flacianum cum ecclesia en 1162, Flacianum in Reddesio en 1240, Flassianum en 1252, Sanctus Petrus de Flaciano, prope villam Limosi en 1283, Flecianum..., Flesianum en 1360, Flassanum en 1481, Flassa en 1807. Flaçan ven del nom latin d'òme Flaccius, ambe'l sufixe -anum$^,$ (referéncias per d'autres lòcs).

### La Canal

La Canal es un mont al nòrd-oèst de Limós e que sus el la vila primitiva èra bastida. Foguet desrocada dos còps, en 1165 e en 1190. Las fòrmas ancianas son : Villa de Podio..., reedificaverunt villam in fortalitio Podii en 1255, La Villa que era al Pueg..., la Villa del Pueg entre 1165-1190 e le sègle XV, Ribes Hautes de Montfort en 1546. Le nom s'explica per la preséncia d'una canonada, d'un passatge d'aiga mai o mens contarotlat, aval de la vila.

## Istòria

La vila de Limós es ocupada dempuèi lo neolitic. La pèira levada de la Pèira Dreita es un vestigi qu'atèsta aquela ocupacion. La reünion dels dos abitats Flacianum e Limosus es a l'origina de la fondacion al sègle VIII de la vila de Limós.
Al sègle IX, la vila de Limós es mencionada per lo primièr còp dins una carta de Carles II lo Calv. Al sègle X, Limós deven lo caplòc del vescomtat de Rasés. Al sègle XIII, la vila es presa per Simon de Montfòrt e Limós es balhat a un senhor francés, Lambert de Turry. En 1221, lo comte de Fois, Raimon Rogièr, pren la vila. En 1226 comença la « Guèrra de Limós » que marca la resisténcia de la vila sostenguda per Raimon Trencavel e Rogièr Bernat II de Fois fàçia a las tropas de Loís VIII. Limós foguèt annexat per la corona de França entre 1296 e 1376. Als sègles XIV e XVII, la vila es tocada per la pèsta.
En 1891, un aigat istoric causa la mòrt de sèt personas: lo nivèl de l'aiga atenh 7,20 m. Lo 19 d'agost de 1944, la vila es liberada de las tropas d'ocupacion alemandas qu'ocupavan la vila dempuèi lo 28 de novembre de 1942. Lo 1èr de febrièr 1965, Vendémias foguèt annexat a Limós per fusion simpla$^,$.

## Administracion

Limós èra caplòc de son canton dempuèi 1793. A la refòrma cantonala de 2014, aplicada en 2015, venguèt burèu centralizator d'un canton, espandit de 23 a 35 comunas e que tornèron batejar per decret del 27 de decembre 2015 Canton de la Région-Limouxine (en francés), doncas Canton de La Region Limosenca.
Caplòc de districte en 1793, Limós es una sosprefectura d'Aude. La vila fasiá partida de la Comunautat de comunas de Limós/ Sant Ilari, n'es ara de la CC del Limosenc (SIREN 200043487).

### Lista dels cònsols

Lista dels cònsols successius :
| Periòde | Periòde | Identitat | Etiqueta | Qualitat |
| 2020 | (2026) | Pierre Durand | PS | cap d'entrepresa, conselhièr departamental (2021-) |
| 20 de març de 1989 | 2020 | Jean-Paul Dupré | PS | deputat (1997-2007, conselhièr general (1994-2001 ) |
| març de 1971 | 1989 | Robert Badoc | PS | conselhièr general (1970-1988), conselhièr regional |
| julhet de 1952 | 1971 | François Clamens | radical, puèi UNR, puèi UDR | conselhièr general (1958-1970), deputat (1962-1967) |
| mai de 1952 | julhet de 1952 | Aristide Constans | | |
| octobre de 1947 | 1952 | Pierre Marius Célestin François Pailhès | radical | |
| novembre de 1945 | 1947 | Casimir Lacroux | SFIO | conselhièr general (1945-1951) |
| agost de 1944 | 1945 | Ernest Thebaut | SFIO | |
| | 1944 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 10166, totala: 10816 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 5 100 | 5 142 | 5 723 | 5 915 | 6 247 | 7 105 | 7 417 | 7 444 | 7 776 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 6 835 | 6 937 | 6 770 | 5 897 | 6 661 | 6 283 | 6 810 | 6 371 | 6 684 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 7 084 | 7 223 | 7 010 | 6 640 | 7 639 | 7 797 | 8 193 | 7 587 | 8 334 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 9 603 | 10 824 | 11 101 | 10 206 | 9 665 | 9 411 | 9 680 | 9 709 | 9 781 10 365 |
| 2009 | 2010 |
| 10 079 10 671 | 10 130 10 738 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 10112 abitants e la densitat èra de 312 ab/km².

## Cultura
### Carnaval de Limós

Dura tres meses, de genièr a març, totas las dimenjadas e la setmana folclorica. Se caracteriza per una alternança de sortidas de bandas de pèiròts unicament sus la plaça principala de la vila. Lo carnaval de Limós es considerat coma lo pus long del mond.

### Blanqueta de Limós

La blanqueta de Limós es un vin efervescent de Lengadòc, es un vin d'apelacion d'origina contrarotlada (A.O.C.). La blanqueta de Limós es lo primièr vin efervescent del monde. La proprietat efervescenta d'aquel vin foguèt descobèrta en 1531, mas segon d'autras fonts, foguèt descobèrta al sègle XIV.

## Espòrt

* XIII Limosenc

## Personalitats ligadas amb la comuna

* Jules Védrines aviator francés

## Ligams extèrnes

* Limós : la blanqueta, tuc mitic - Occitanica eAnem / CIRDOC
* Limós : Carnaval - Fecas e Godilhs - Occitanica e-Anem / CIRDÒC
* Limós sul site de l'Insee

## Nòtas

* ↑ https://www.oocities.org/toponimiaoccitana/11.html
* ↑ Abbé Sabarthès, Dictionnaire topographique du département de l'Aude, 1912, p. 212, legir en linha https://gallica.bnf.fr/ark:/12148/bpt6k110095d/f304.item.texteImage
* ↑ Abbé Sabarthès, Dictionnaire topographique du département de l'Aude, 1912, p. 403, legir en linha https://gallica.bnf.fr/ark:/12148/bpt6k110095d/f495.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 404, a 2. Limeux
* ↑ Abbé Sabarthès, Dictionnaire topographique du département de l'Aude, 1912, p. 225, legir en linha https://gallica.bnf.fr/ark:/12148/bpt6k110095d/f317.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 433, a Marcilhac
* ↑ Abbé Sabarthès, Dictionnaire topographique du département de l'Aude, 1912, p. 225, legir en linha https://gallica.bnf.fr/ark:/12148/bpt6k110095d/f317.item.texteImage
* ↑ Abbé Sabarthès, Dictionnaire topographique du département de l'Aude, 1912, p. 140, legir en linha https://gallica.bnf.fr/ark:/12148/bpt6k110095d/f232.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 290, a Flacé
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 136
* ↑ Abbé Sabarthès, Dictionnaire topographique du département de l'Aude, 1912, p. 191, legir en linha https://gallica.bnf.fr/ark:/12148/bpt6k110095d/f283.item.texteImage
* ↑ http://cassini.ehess.fr/cassini/fr/html/fiche.php?select_resultat=19622
* ↑ https://www.insee.fr/fr/metadonnees/cog/commune/COM11403-vendemies
* Portal de Lengadòc